સરદારશ્રીના સ્વજનોએ રાજુભાઈ સાથેની વાતચીત્તમાં કહ્યું હતું કે, ‘સરદાર સાચા અર્થમાં એક રાષ્ટ્રવાદી રાજપુરૂષ અને નિ:સ્વાર્થ લોકનેતા હતા. સ્વાતંત્ર્યપ્રાપ્તિની વેળાએ દેશ ટ્રકડે ટ્રકડામાં વહેંચાઈ જવાની અણી પર હતો, ભારત રાષ્ટ્ર ખંડ ખંડ થઈ જવાની કગાર પર હતેા ત્યારે સરદારશ્રીએા પોણા છસ્સો જેટલાં રજવાડાઓને પોતાની અત્યંત વિચક્ષણ બુદ્ધિથી મહાન રાષ્ટ્રમાં વિલીન થઈ જવા માટે મનાવ્યા, સમજાવ્યા અને નહીં માનવાનો પ્રયાસ કરનારને અખંડ રાષ્ટ્રની સત્તાનો સ્વીકાર કરવા માટે મજબૂર કર્યા એ કાર્ય એટલું ઐતિહાસિક, મોટું, વિશાળ, પ્રચંડ પડકારરૂપ અને લગભગ અશક્ય જેવું હતું જેની કોઈ સામાન્ય માનવી તો કલ્પના પણ કરી શકે નહિ. સરદારે એકલા હાથે આવું ભગીરથ કાર્ય કઈ રીતે પાર પાડયું તેની વિગતોથી આજ સુધી મોટભાગના દેશવાસીએા અજાણ છે; હવે ‘સ્ટેચ્યુ ઓફ યુનિટી’ ના રૂપે જગતની સૌથી ઊંચી પ્રતિમા નિહાળનાર દેશના અને દુનિયાના લોકોને સ્વભાવિક ઉત્કંઠા થશે કે, જેની આટલી વિરાટ પ્રતિમા બનાવવામાં આવી છે એ વિભૂતિ કોણ હતી. પરિણામે, સરદારશ્રીના જીવન-કવન વિષે તેએા વધુ જાણવાની કોશિશ કરશે. સરદારશ્રીના વ્યક્તિત્વ, એમના વિચરારો અને એમના કાર્યોથી તેઓ અવગત થશે અને અનોખી પ્રેરણા મેળવશે. થોડાંક હજાર લોકો પણ સરદારના અનન્ય જીવનથી પ્રેરિત થશે તો તેઓનું તો જીવન બદલાશે જ પરંતુ, તેઓ બીજા હજારો, લાખો અને કરોડો લોકોના જીવન પલટાવી શકશે. આ દ્રષ્ટીએ સરદારશ્રીના આ ભવ્યાતિભવ્ય સ્મારકનું મહત્વ શું છે તેની સરળતાથી કલ્પના થઈ શકે તેમ છે.’